VIGAN CITY --- Nasakit man ti rikna ti pamilya Padron iti pannakapukaw iti baro nga anak da gapu iti pannakidinnungpar na iti partas bus idiay Barangay Puspus, Bantay, Ilocos Sur, pinili da lattan ti makiareglo.
Segun ken ni PO2 Sonny Carriaga Acosta, imbestigador iti PNP- BAntay, P90K ti kidkiddawen ti Padron iti kumpanya ti nasao a bus nga aramaten da iti nasayaat a pannakaidulin ti bangkay ti biktima.
Ti biktima ket ni Arnel Padron, 20, baro ken taga Barangay Lingsat, addaan asawa ken taga Barangay Agtangao, Bangued, Abra.
Maipalagip a nag- head on collision ti bus a minaneho ni Mauricio ken motorsiklo a minaneho ni Padron ket gapu iti kinapigsa ti dinnungpar, naipuruak ti biktima a nagsagrapan na iti nakaro a dunor iti nadumaduma a parte ti bagina a rason ti pannakatay na.
Ti bus ket dimmungpar iti dua a poste a nakadundunuran ni Mauricio.
Ur- urayen laengen ti pamilya padron nga iyawat ti kumpanya ti nasao a gatad.
ilo_Latn ilo_Latn ilo_Latn ilo_Latn ilo_Latn ilo_Latn